Visit Site
Recommended byColombia
బాలీవుడ్‌లో విలక్షణ నటుడిగా పేరొందిన నానా పాటేకర్‌‌పై ఆరోపణలు చేసిన తనుశ్రీ.. లైంగిక వేదింపులు ఎదుర్కొంటున్న మహిళల్లో ధైర్యం నింపిందనే చెప్పుకోవాలి. నానా పాటేకర్‌పై ఆమె చేసిన ఆరోపణల ప్రకంపనలకు కొందరు ఇప్పటికీ వణుకుతూనే ఉన్నారు. అయితే, తనుశ్రీ నానా పాటేకర్‌పై చేసినవి ఆరోపణలు గానే పరిగణించాలి. ఆయన తప్పు చేశాడా, లేదా అనేది న్యాయస్థానాలే తెలియజేస్తాయి. కానీ, తనుశ్రీ స్ఫూర్తితో ఇప్పుడు ఎంతో మంది మహిళలు ధైర్యంగా తాము ఎదుర్కొన్న చేదు అనుభవాలను #MeToo ద్వారా వెల్లడిస్తున్నారు. ఇండియాను కుదిపేస్తున్న మీటూపై తనుశ్రీ స్పందన ఏమిటీ? ఆమెకు బాలీవుడ్ నుంచి మద్దతు లభిస్తుందా?
అప్పుడు సాయం చేయనివాళ్లు.. ఇప్పుడు చేస్తారా?:
‘‘ఆ రోజు నన్ను లైంగికంగా వేదిస్తుంటే సెట్‌లో ఉన్న 200 మంది చూస్తుండిపోయారు. నా కారుపై దాడి చేస్తుంటే ఎవరూ ముందుకొచ్చి అడ్డుకోలేకపోయారు. అప్పట్లోనే నాకు మద్దతు తెలిపేందుకు ముందుకు రాని వ్యక్తులు.. పదేళ్ల తర్వాత కోర్టులో సాక్ష్యం చెప్పి.. నాకు సాయం చేస్తారా? ఇప్పుడు కోర్టులో చాలామంది నాకు వ్యతిరేకంగా మాట్లాడతారు. నాకూ మద్దతు తెలిపేవారు ఉన్నారు. కానీ చాలా తక్కువ మంది ఉన్నారు.’’
నేటి ఈవ్ టీజరే.. రేపటి రేపిస్ట్:
‘‘ప్రతి ఒక్కరూ ఒక విషయాన్ని గుర్తుపెట్టుకోవాలి. ఈ రోజు ఈవ్ టీజింగ్ చేసేవాడు.. రేపు లైగింక వేదింపులకు పాల్పడతాడు. వేదింపులకు పాల్పడేవాడు.. భవిష్యత్తులో రేపిస్ట్ అవుతాడు. అలక్ష్యం వారిని ఆ దిశగా ప్రోత్సహిస్తుంది. ఇప్పుడు నా కేసులో వచ్చే తీర్పు నా ఒక్కదానికే పరిమితం కాదు. ఇది సమాజంలోనే మార్పులు తెస్తుంది. లైంగిక వేదింపులకు పాల్పడటం వల్ల ఉద్యోగాలు పోతాయని, ప్రోజెక్టులు, అవకాశాలు కోల్పోతారనే భయం కల్పించినప్పుడే ఎవరూ అలాంటి పనులకు పాల్పడరు. వారిని చూసి ఇతరులు కూడా గుణపాఠం నేర్చుకుంటారు.’’
#MeToo మహిళోద్యమం కాదు:
‘‘తాము ఎదుర్కొంటున్న లైంగిక వేదింపుల గురించి మహిళలు మీటూ ద్వారా ధైర్యంగా వెల్లడిస్తున్నారు. అలాగని ఇది మహిళా హక్కుల కోసమో అభ్యుదయం కోసమో చేస్తున్న ఉద్యమం అనుకోకూడదు. ఇది ప్రతి ఒక్కరిది. మహిళలు, పురుషులు, చిన్నారులు ఇలా ఎవరైనా తాము ఎదుర్కొన్న లైంగిక వేదింపుల గురించి చెప్పుకోవచ్చు. మీటూ వల్ల సమాజంలో ఆత్మవిశ్వాసం పెంచింది. నువ్వు ఒక్కడివే యుద్ధాన్ని గెలవలేవు. ఇతరులకు కూడా అది సాధ్యం కాదు. కానీ, సమాజం అంతా ఒక్కటైతేనే అది సాధ్యమవుతుంది. మహిళలు తమ సమస్యలను ధైర్యంగా బయటకు వెల్లడిస్తున్నారు. కానీ, పురుషులు మాత్రం చెప్పుకోవడం లేదు. అయితే, ఏదో ఒక రోజు పురుషులు కూడా తాము ఎదుర్కొన్న వేదింపులను బయటపెట్టే రోజు వస్తుంది’’.
మద్దతు లభిస్తున్నందుకు సంతోషమేనా?:
‘‘మద్దతు లభిస్తుందనే సంతోషం నాకు పూర్తిగా కలగడం లేదు. నానా పాటేకర్ , కొరియోగ్రాఫర్ గణేష్ ఆచార్యాలపై సినీ, టీవీ ఆర్టిస్ట్స్ అసోసియేషన్ (CINTAA - సింతా) తీసుకునే చర్యలు కోసం ఇంకా ఎదురు చూస్తున్నా. తప్పకుండా వారు తగిన చర్యలు తీసుకుంటారని ఆశిస్తున్నా. ఈ ఘటన జరిగి మూడేళ్లు పైనే అవుతున్న నేపథ్యంలో తాజాగా మరోసారి ఫిర్యాదు చేయాలని చెప్పారు. సింతా నిబంధనల్లో మార్పులు రావాలి. ప్రతి సినీ సంఘానికి లేదా అసోషియేషన్లలో యాంటీ - హరాస్మెంట్ సెల్, స్పెషల్ డెస్క్‌లు ఏర్పాటు చేయాలి. సింతా ఎన్నో సమస్యలు పరిష్కరిస్తోంది. కానీ, వేదింపులనేవి చాలా తీవ్రమైన విషయం. ఇతర విషయాలతో కలిపి చూడకుండా వీటి కోసం ప్రత్యేక విభాగం ఉండాలి’’ అని తనుశ్రీ దత్తా వెల్లడించింది.
Read this article in English
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.